CELEX: 32008D0350
Language: et
Date: 2008-04-03 00:00:00
Title: 2008/350/EÜ: Komisjoni otsus, 3. aprill 2008 , Inglismaal, Walesis, Põhja-Iirimaal ja Šotimaal kehtivate eeskirjade kohta, millega nõukogu direktiivi 91/689/EMÜ artikli 3 alusel vabastatakse ohtlikke jäätmeid taaskasutavad ettevõtjad loanõuetest (teatavaks tehtud numbri K(2008) 1212 all) (EMPs kohaldatav tekst)

1.5.2008   
            
            
               ET
            
            
               Euroopa Liidu Teataja
            
            
               L 117/30
            
         
      KOMISJONI OTSUS,
   3. aprill 2008,
   Inglismaal, Walesis, Põhja-Iirimaal ja Šotimaal kehtivate eeskirjade kohta, millega nõukogu direktiivi 91/689/EMÜ artikli 3 alusel vabastatakse ohtlikke jäätmeid taaskasutavad ettevõtjad loanõuetest
   (teatavaks tehtud numbri K(2008) 1212 all)
   (Ainult ingliskeelne tekst on autentne)
   (EMPs kohaldatav tekst)
   (2008/350/EÜ)
   EUROOPA ÜHENDUSTE KOMISJON,
   Võttes arvesse nõukogu 12. detsembri 1991. aasta direktiivi 91/689/EMÜ ohtlike jäätmete kohta, (1) eriti selle artikli 3 lõiget 4,
   ning arvestades järgmist:
   1.   TEATATUD RIIKLIKUD ÕIGUSNORMID
   
               (1)
            
            
               13. septembril 2005, 18. jaanuaril 2006, 3. ja 4. augustil 2006 ning 6. detsembril 2006 komisjonile saadetud teatistes tegi Ühendkuningriik ettepaneku muuta Inglismaal, Walesis ja Šotimaal kehtivaid vabastusi jäätmekäitluse litsentseerimisest ohtlike jäätmete käitlemisel, mis on sätestatud 1994. aasta jäätmekäitluse litsentseerimise eeskirjade (õigusakt Waste Management Licensing Regulations 1994 (Statutory Instrument (SI)) 1056/1994, muudetud) 3. nimistus (jäätmete käitluslitsentsist vabastatud tegevused).
            
         
               (2)
            
            
               Ühendkuningriik teatas üksnes jäätmekäitluse litsentsivabastusi käsitlevate 2006. aasta eeskirjade eelnõu (muudatus ja seotud sätted) (Inglismaa ja Wales) (Draft Waste Management Exemptions (Amendment and Related Provisions) (England and Wales) Regulations 2006) lõike 17 punktist 1, lõike 18 punktist 1, lõikest 38, lõike 39 punktidest 1 ja 2, lõikest 43, lõike 45 punktidest 1 ja 2, lõike 47A punktist 2 ja lõike 48A punktist 2, milles käsitletakse ohtlikke jäätmeid. Põhja-Iirimaa puhul teatati jäätmekäitluse litsentseerimise 2003. aasta eeskirjade (Põhja-Iirimaa) (Waste Management Licensing Regulations (Northern Ireland) 2003) 2. nimistu A jaotise A lisa (jäätmekäitluse litsentseerimisest vabastamine) lõigetest 49–51. Seevastu Šotimaa teatas loanõudest vabastamisest, mis kehtib korraga nii ohtlike kui ka tavajäätmete puhul (jäätmekäitluse litsentseerimise eeskirjade 2006. aasta muudatuseelnõu (Šotimaa)) (Draft Waste Management Licensing Amendment (Scotland) Regulations 2006) lõike 3 punkti a alapunkt ii, lõike 3 punkt c, lõike 6 punktid 1 ja 2, lõike 17 punkt 1, lõike 18 punkti 2 alapunktid a ja b, lõige 28, lõike 36 punktid 1–3, lõige 38, lõike 39 punktid 1 ja 2, lõike 43 punktid 1–3, lõike 45 punktid 1 ja 2, lõike 47 punkt 2 ja lõike 48 punkt 2).
            
         2.   HINDAMINE
   
               (3)
            
            
               Teatatud ohtlike jäätmetega seotud litsentsivabastused Inglismaal, Walesis, Põhja-Iirimaal ja Šotimaal vastavad direktiivi 91/689/EMÜ artikli 3 lõike 2 nõuetele. Teatatud eelnõudes on loetletud ohtlike jäätmete tüübid ja maksimaalsed kogused ning kirjeldatud täiendavaid nõudeid ladustamisele. Kõnealuste jäätmete tüpoloogia on asjakohaselt määratletud vastavalt komisjoni 3. mai 2000. aasta otsusele 2000/532/EÜ, millega asendatakse otsus 94/3/EÜ (millega kehtestatakse nõukogu direktiivi 75/442/EMÜ (jäätmete kohta) artikli 1 punkti a kohaselt jäätmete nimistu) ja nõukogu otsus 94/904/EÜ (millega kehtestatakse nõukogu direktiivi 91/689/EMÜ (ohtlike jäätmete kohta) (2) artikli 1 lõike 4 kohaselt ohtlike jäätmete nimistu).
            
         
               (4)
            
            
               Teavitatud muudatuseelnõude lõige 38, mis reguleerib seda, kuidas ladustada jäätmeid, mida uuritakse nende klassifikatsiooni määramiseks ning õigel viisil käitlemise tagamiseks, ei sisalda otsuses 2000/532/EÜ nõutud viidet. Komisjon on seda erandit siiski aktsepteerinud, sest jäätmete uurimine ja analüüsimine on vajalik teatavate jäätmete omaduste kindlakstegemiseks, sealhulgas ohtlike jäätmete eristamiseks tavajäätmetest. Seega võib jäätmetele õige viite omistada alles pärast seda, kui jäätmeid on uuritud, ja siis saab jäätmeid ka sobival viisil töödelda. Kõnealune vabastus ei laiene ühelegi jäätmetöötlemisele, mida reguleeritakse eraldi jäätmeloaga.
            
         
               (5)
            
            
               Komisjon arvab, et teatatud vabastuste puhul oleks piirangute kehtestamine ohtlike ainete sisaldusele jäätmetes ning heite piirväärtuste kehtestamine ebaproportsionaalne. Komisjon leiab, et kui täidetakse direktiivi 91/689/EMÜ artikli 3 lõigetes 2 ja 3 loetletud teisi nõudeid, siis on loanõudest vabastatud jäätmete käitlemine vastavalt direktiivi 91/689/EMÜ artikli 1 lõikele 1 rahuldavalt tagatud.
            
         
               (6)
            
            
               Seoses direktiivi 91/689/EMÜ artikli 3 lõikes 2 sätestatud tingimusega, et jäätmete liik või kogus ning taaskasutamise meetodid peavad vastama Euroopa Parlamendi ja nõukogu 5. aprilli 2006. aasta direktiivi 2006/12/EÜ (jäätmete kohta) (3) artiklis 4 sätestatud tingimustele, korratakse õigusaktis 1056/1994 4. nimistu lõike 4 punkti 1 alapunktis a direktiivi 2006/12/EÜ artikli 4 nõudeid. Seega on direktiivi 91/689/EMÜ artikli 3 lõikes 2 sätestatud tingimus täidetud.
            
         
               (7)
            
            
               Õigusakti 1056/1994 eeskirja 18 punktis 1 on sätestatud, et kui ettevõtja viib läbi loanõudest vabastatud toiminguid, mis hõlmavad jäätmete taaskasutamist või kõrvaldamist, ilma et ta oleks end asjaomases registreerimisasutuses registreerinud, on tegemist õigusrikkumisega. Seega on direktiivi 91/689/EMÜ artikli 3 lõikes 3 sisalduv registreerimisnõue selle sätte kaudu täidetud.
            
         
               (8)
            
            
               Komisjon on liikmesriikidelt küsinud nende arvamust teatatud vabastuste vastavuse kohta direktiivi 91/689/EMÜ artiklile 3. Kõnealusel küsitlusel ei esitanud ükski liikmesriik eeskirjade eelnõu heakskiitmise kohta vastuväiteid.
            
         3.   JÄRELDUS
   
               (9)
            
            
               Arvestades liikmesriikide arvamusi ja komisjoni oma analüüsi, mille kohaselt eeskirjade eelnõud on vastavuses direktiivi 91/689/EMÜ artikli 3 nõuetega, tuleks eeskirjade eelnõud lõplikult heaks kiita.
            
         
               (10)
            
            
               Käesoleva otsuse lisas on esitatud kokkuvõte Ühendkuningriigi teatatud eeskirjadest, mis vastavad direktiivi 91/689/EMÜ artikli 3 lõigetes 2 ja 4, koostoimes direktiivi 2006/12/EÜ artikli 11 lõike 1 punktiga b, sätestatud tingimustele. See heakskiitmine kehtib üksnes lisas esitatud sätete puhul ega piira muude direktiivides 2006/12/EÜ või 91/689/EMÜ või muudes ühenduse õigusaktides sisalduvate sätete kohaldamist.
            
         
               (11)
            
            
               Käesolevas otsuses sätestatud meetmed on kooskõlas direktiivi 2006/12/EÜ artikli 18 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Loanõudest vabastamise eeskirjad, milles käsitletakse ohtlike jäätmete kasutuselevõttu ja mis on esitatud jäätmekäitluse litsentsivabastusi käsitlevate 2006. aasta eeskirjade eelnõus (muudatus ja seotud sätted) (Inglismaa ja Wales) (Draft Waste Management Licensing Exemptions (Amendment and Related Provisions) (England and Wales) Regulations 2006), elektri- ja elektroonikaseadmete jäätmete 2006. aasta eeskirjades (jäätmekäitluse litsentseerimine) (Põhja-Iirimaa) (Waste Electrical and Electronic Equipment (Waste Management Licensing) (Northern Ireland) Regulations 2006) ning jäätmekäitluse litsentseerimise eeskirjade 2006. aasta muudatuseelnõus (Šotimaa) (Waste Management Licensing Amendment (Scotland) Regulations 2006), millest Ühendkuningriik on teatanud ning mis on loetletud käesoleva otsuse lisas, on kooskõlas direktiivi 91/689/EMÜ artikli 3 lõigetega 2 ja 4.
   Artikkel 2
   Käesolev otsus on adresseeritud Suurbritannia ja Põhja-Iiri Ühendkuningriigile.
   
      Brüssel, 3. aprill 2008
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  EÜT L 377, 31.12.1991, lk 20. Direktiivi on viimati muudetud Euroopa Parlamendi ja nõukogu määrusega (EÜ) nr 166/2006 (ELT L 33, 4.2.2006, lk 1).
   
      (2)  EÜT L 226, 6.9.2000, lk 3. Otsust on viimati muudetud nõukogu otsusega 2001/573/EÜ (EÜT L 203, 28.7.2001, lk 18).
   
      (3)  ELT L 114, 27.4.2006, lk 9.
   
      LISA
      Eeskirjad, millest Ühendkuningriik on teatanud ning mida komisjon peab vastavaks direktiivi 91/689/EMÜ artikli 3 lõigetega 2 ja 4, koostoimes direktiivi 2006/12/EÜ artikli 11 lõike 1 punktiga b
      1.   Jäätmekäitluse litsentsivabastusi käsitlevad 2006. aasta eeskirjad (muudatus ja seotud sätted) (Inglismaa ja Wales)
      
                  Säte
               
               
                  Jäätmete liik koos koodiga
               
               
                  Tegevuse liik (1)
                  
               
               
                  Piirväärtused
               
               
                  Muud nõuded (loetelu ei ole välistav)
               
            
                  Lõike 17 punkt 1
               
               
                  14 06 01* (2)
                  
               
               
                  ladustamine
               
               
                  suurim korraga ladustatav kogus: 18 tonni
                  ladustamise maksimaalne kestus: 6 kuud
               
               
                  Ladustamiskoha aluspind peab olema mitte läbilaskev; ladustatakse suletud lekkekindlates konteinerites.
                  Kui jäätmeid ladustatakse ettevõtte ruumides, hoitakse neid eraldi.
               
            
                  14 06 02*, 14 06 03*, 20 01 13*
               
               
                  ladustamine
               
               
                  suurim korraga ladustatav kogus: 5 m3
                  
                  ladustamise maksimaalne kestus: 6 kuud
               
            
                  20 01 27* värvid (välja arvatud professionaalsele kasutajale ettenähtud ja tööstusvärvid, puidukaitsevahendid, aerosool- ja pulverisaatorvärvid, tindid ja trükivärvid, liimained ja vaigud) kuni nende korduvkasutamiseni värvina)
               
               
                  ladustamine
               
               
                  suurim korraga ladustatav kogus: 10 000 liitrit.
                  ladustamise maksimaalne kestus: 6 kuud
               
            
                  17 02 04* (puit, sealhulgas telegraafipostid ja raudteeliiprid)
               
               
                  ladustamine
               
               
                  suurim korraga ladustatav kogus: 100 tonni
                  ladustamise maksimaalne kestus: 1 aasta
               
               
                  Ladustamiskoha aluspind peab olema mitteläbilaskev.
                  Kui jäätmeid ladustatakse ettevõtte ruumides, hoitakse neid eraldi.
               
            
                  Lõike 18 punkt 1
               
               
                  13 01 09* – 13 07 01*, välja arvatud 13 03 01* – 13 03 10* ja 13 05 01* – 13 05 08*
               
               
                  ladustamine
               
               
                  konteineri maksimaalne ladustamismaht: 3 m3, mitte üle 20 konteineri sellistes ruumides
                  ladustamise maksimaalne kestus: 1 aasta
               
               
                  Jäätmeid ladustatakse kindlatesse konteineritesse vähemalt 10 meetri kaugusele siseveekogust või rannikust või vähemalt 50 meetri kaugusele kaevust, puuraugust või sarnasest süvakihtidesse ulatuvast veevarustusega seotud rajatisest.
                  Kui jäätmeid ladustatakse ettevõtte ruumides, hoitakse neid eraldi.
               
            
                  20 01 33* (sorditud või sortimata patarei- ja akukogumid, mille hulgas on ohtlikke patareisid või akusid)
               
               
                  ladustamine
               
               
                  konteineri maksimaalne ladustamismaht: 400 m3
                  
                  ladustamise maksimaalne kestus: 1 aasta
               
               
                  Ettevõtte ruumides kindlas konteineris ladustamisel hoitakse jäätmeid eraldi.
               
            
                  Lõige 38
               
               
                  jäätmete uurimiseks ja analüüsimiseks ettenähtud proovid (sealhulgas ohtlike jäätmete proovid)
               
               
                  ladustamine
               
               
                  suurim ladustatav kogus: 10 tonni
               
               
                   
               
            
                  Lõike 39 punkt 1
               
               
                  koodidega 18 01 08* ja 20 01 31* hõlmatud ravimid ja koodiga 18 01 03* hõlmatud hüpodermilised süstlad
               
               
                  ladustamine apteegis (pärast tagastamist tarbijate poolt)
               
               
                  suurim korraga ladustatav kogus: 5 m3
                  
                  ladustamise maksimaalne kestus: 6 kuud
               
               
                  Neid jäätmeid ladustatakse eraldatuna kindlates konteinerites.
               
            
                  Lõike 39 punkt 2
               
               
                  koodidega 18 01 03* ja 18 02 02 hõlmatud
                  hüpodermilised süstlad ning koodidega 18 01 03* ja 18 02 02* hõlmatud teravad esemed
                  koodidega 18 01 08*, 18 02 07* ja 20 01 31* hõlmatud ravimid
               
               
                  ladustamine meditsiini-, hooldus- või veterinaarasutuses, mille tegevuse käigus jäätmed on tekkinud
               
               
                  suurim korraga ladustatav kogus: 5 m3
                  
                  ladustamise maksimaalne kestus: 3 kuud
               
               
                  Jäätmeid hoitakse kindlates konteinerites
               
            
                  Lõike 43 punktid 1 ja 3
               
               
                  gaaslahenduslampide jäätmed, sealhulgas luminestsentslambid (kood 20 01 21*)
               
               
                  purustatakse enne kogumist mahu vähendamise eesmärgil
               
               
                  suurim töödeldavate lampide kogus 24 tunni jooksul: 3 tonni
                  suurim elavhõbedasisaldus heites: 50 μg/m3
                  
               
               
                  Purustamine mahu vähendamiseks viiakse läbi enne kogumist ettenähtud seadeldises
                  Purustamine viiakse läbi üksnes sel eesmärgil.
               
            
                  Lõike 43 punktid 2 ja 4
               
               
                  gaaslahenduslampide jäätmed, sealhulgas luminestsentslambid (kood 20 01 21*)
               
               
                  ladustamine enne purustamist või ladustamine pärast purustamist, kuid enne kogumist
               
               
                  heite elavhõbedasisaldus: ≤ 50 μg/m3
                  
               
               
                  Lampe ladustatakse enne purustamist ilmastikukindla katte all kooskõlas direktiivi 2002/96/EÜ (elektri- ja elektroonikaseadmete jäätmete kohta) (3) III lisa lõikega 1. Pärast purustamist ladustatakse lambid kindlates konteinerites.
               
            
                  Lõike 45 punkt 1
               
               
                  mootorsõidukite pliiakud, mis on hõlmatud koodiga 16 06 01*, olenemata sellest, kas nad on osa mootorsõidukist ja sisalduvad selles või ei ole
               
               
                  sortimine
               
               
                  suurim kogus: 20 tonni 7 päeva kohta
               
               
                  Jäätmeid ladustatakse kindlas kohas, mis on projekteeritud või kohandatud vanametalli taaskasutusse võtmiseks või mootorsõidukite jäätmete eraldamiseks; kõigis toimingute teostamise kohtades on aluspind kaetud mitteläbilaskva kattega; ladustuskohal on suletud äravoolusüsteem ning asjaomast ruumi ja kasutatavaid seadmeid hoitakse mõistlikus korras.
               
            
                  Lõike 45 punkt 2
               
               
                  mootorsõidukite pliiakud, mis on hõlmatud koodiga 16 06 01*, olenemata sellest, kas nad on osa mootorsõidukist ja sisalduvad selles või ei ole
               
               
                  ladustamine
               
               
                  40 tonni 12 kuu kohta
               
               
                  Jäätmeid ladustatakse eraldatuna või hoitakse eraldi konteinerites kindlas kohas.
                  Konteinerid, milles jäätmeid hoitakse, asuvad mitteläbilaskval pinnakattel; ladustamiskoht on varustatud suletud äravoolusüsteemiga.
                  Juhul kui sellesse kohta toimetatakse ühe partiina rohkem kui ühte liiki jäätmeid, võib neid selles kohas ladustada koos kuni sortimiseni mitte kauem kui 2 kuu jooksul.
                  Kuhja või virna kõrgus ei ületa 5 meetrit.
               
            
                  Lõige 49
               
               
                  16 02 11*, 20 01 23*
               
               
                  käitlemine (parandamine ja/või taastamine) ning ladustamine elektri- ja elektroonikaseadmete puhul, mida on kavas parandada, taastada või nii parandada kui ka taastada
               
               
                  piirangud ladustamisele: 80 m3
                  
                  piirangud käitlemisele: 5 tonni päevas
                  ladustamise maksimaalne kestus: 12 kuud
               
               
                  Jäätmeid ladustatakse ja käideldakse viisil, mis hoiab ära klorofluorosüsivesinike ning osaliselt halogeenitud klorofluoro- ja fluorosüsivesinike vabanemise.
               
            
                  16 02 13*, 20 01 35*
               
               
                  käitlemine (parandamine ja/või taastamine) ning ladustamine elektri- ja elektroonikaseadmete puhul, mida on kavas parandada, taastada või nii parandada kui ka taastada
               
               
                  piirangud ladustamisele: 80 m3
                  
                  piirangud käitlemisele: 5 tonni päevas
                  ladustamise maksimaalne kestus: 12 kuud
               
               
                   
               
            
                  Lõige 50
               
               
                  16 02 11*, 20 01 23*
               
               
                  ladustamine
               
               
                  piirangud ladustamisele: 80 m3
                  
                  ladustamise maksimaalne kestus: 3 kuud
               
               
                  Ladustamine peab toimuma mitteläbilaskval pinnal kindlas konteineris või kindlas kohas.
                  Kasutada tuleb ilmastikukindlat katet.
                  Neid jäätmeid tuleks ladustada viisil, mis hoiab ära klorofluorosüsivesinike ning osaliselt halogeenitud klorofluoro- ja fluorosüsivesinike vabanemise; üheski virnas ei tohi olla üle kahe ühiku; ühegi virna kõrgus ei tohi ületada 3,5 meetrit.
               
            
                  16 02 13*, 20 01 35*
               
               
                  ladustamine
               
               
                  piirangud ladustamisele: 80 m3
                  
                  ladustamise maksimaalne kestus: 3 kuud
               
               
                  Ladustamine peab toimuma mitteläbilaskval pinnal kindlas konteineris või kindlas kohas.
                  Kasutada tuleb ilmastikukindlat katet.
               
            
                  20 01 21*
               
               
                  ladustamine
               
               
                  piirangud ladustamisele: 50 m3
                  
                  ladustamise maksimaalne kestus: 3 kuud
               
               
                  Ladustamine peab toimuma sobivas lekkekindlas konteineris kindlas kohas; ladustamiskohal peab olema ilmastikukindel kate.
                  Seda liiki jäätmeid tuleb ladustada viisil, millega välditakse klaasi purunemist.
               
            
         
      2.   Jäätmekäitluse litsentseerimise eeskirjade 2006. aasta muudatus (Šotimaa)
      
                  Säte
               
               
                  Jäätmete liik koos koodiga
               
               
                  Tegevuse liik
               
               
                  Piirväärtused
               
               
                  Muud nõuded
               
            
                  Lõike 3 punkti a alapunkt ii
               
               
                  13 01 09* – 13 01 13*, 13 02 04* – 13 02 08*, 13 03 06* – 13 03 10*, 13 04 01* – 13 04 03*, 13 07 01* – 13 07 03*
               
               
                  kütusena põletamine
               
               
                   
               
               
                  Nõutav on 1990. aasta seaduse I osa alusel väljastatud luba või 2000. aasta eeskirjade alusel väljastatud luba ning vastavus 2003. aasta jäätmete põletamise eeskirjadele (Šotimaa)
               
            
                  Lõike 3 punkt c
               
               
                  13 01 09* – 13 01 13*, 13 02 04* – 13 02 08*, 13 03 06* – 13 03 10*, 13 04 01* – 13 04 03*, 13 07 01* – 13 07 03*
               
               
                  ladustamine (kohas, kus jäätmed on tekkinud)
               
               
                  piirangud ladustamisele: 23 000 liitrit
                  ladustamise maksimaalne kestus: 12 kuud
               
               
                   
               
            
                  Lõike 6 punkt 1
               
               
                  13 01 09* – 13 01 13*, 13 02 04* – 13 02 08*, 13 03 06* – 13 03 10*, 13 04 01* – 13 04 03*, 13 07 01* – 13 07 03*
               
               
                  põletamine kütusena lennuki, hõljuksõiduki, mehaanilise jõuallikaga mootorsõiduki, raudteeveduri, laeva või muu aluse mootoris
               
               
                  selliste põletatavate jäätmete üldkogus ei ületa 2 500 liitrit tunnis ühe mootori kohta
               
               
                   
               
            
                  6(2)
               
               
                  13 01 09* – 13 01 13*, 13 02 04* – 13 02 08*, 13 03 06* – 13 03 10*, 13 04 01* – 13 04 03*, 13 07 01* – 13 07 03*
               
               
                  õlijäätmete ladustamine hilisemaks põletamiseks vastavalt lõike 6 punktile
               
               
                  23 000 liitrit
               
               
                   
               
            
                  Lõike 17 punkt 1
               
               
                  lahustid, mis on hõlmatud koodidega 14 06 02*, 14 06 03* ja 20 01 13*, koodiga 20 01 33* hõlmatud patareid ja akud
               
               
                  ladustamine
               
               
                  suurim üldkogus: 5 m3
                  
                  ladustamise maksimaalne kestus: 12 kuud
               
               
                  Ladustamisel hoitakse jäätmeid ettevõtte ruumides eraldi kindlas kohas.
               
            
                  külmutusained ja haloonid, mis on hõlmatud koodiga 14 06 01* (klorofluorosüsivesinikud, osaliselt halogeenitud klorofluoro- ja fluorosüsivesinikud)
               
               
                  ladustamine
               
               
                  suurim üldkogus: 18 tonni
                  ladustamise maksimaalne kestus: 12 kuud
               
            
                  Lõike 18 punkti 2 alapunkt a
               
               
                  koodiga20 01 33* hõlmatud patareid ja akud
               
               
                  ladustamine
               
               
                  Nende jäätmete ladustamiseks kasutatava(te) konteineri(te) ladustamismaht ei ületa kokku 400 m3.
                  Nendes ruumides ei ladustata üle 20 konteineri.
                  Ladustamise maksimaalne kestus on 12 kuud.
               
               
                  Võetakse meetmed, et õli ei saaks valguda maapinda või äravoolusüsteemi. Ladustamisel hoitakse jäätmeid eraldi.
               
            
                  Lõike 18 punkti 2 alapunkt b
               
               
                  13 01 09* – 13 01 13*, 13 02 04* – 13 02 08*, 13 03 06* – 13 03 10*, 13 04 01* – 13 04 03*, 13 07 01* – 13 07 03*
               
               
                  ladustamine
               
               
                  Nende jäätmete ladustamiseks kasutatava konteineri maht ei ületa kokku 3 m3.
                  Nendes ruumides ei ladustata üle 20 konteineri
                  Ladustamise maksimaalne kestus on 12 kuud.
               
               
                  Võetakse meetmed, et õli ei saaks valguda maapinda või äravoolusüsteemi.
                  Ladustamisel hoitakse jäätmeid eraldi.
               
            
                  Lõige 28
               
               
                  18 01 03*, 18 01 06*, 18 01 08*, 18 01 10*
               
               
                  autoklaavide kasutamine jäätmete steriliseerimiseks nende tekkimise kohas
               
               
                  suurim autoklaavi maht: 3 m3, suurim steriliseeritavate jäätmete kogus kõikides kohtades ja igas kalendrikuus: 100 tonni
               
               
                  Võetakse meetmed, et õli ei saaks valguda maapinda või äravoolusüsteemi. Ladustamisel hoitakse jäätmeid eraldi. Autoklaave akrediteerib meditsiini- ja tervishoiutooteid reguleeriv asutus.
               
            
                  Lõike 36 punktid 2 ja 3
               
               
                  muud jäätmed kui paagiloputusvedelikud: 15 02 02*, 16 02 09* – 16 02 13*, 16 02 15*, 16 04 03*, 16 05 04*, 16 06 01* – 16 06 03*, 16 06 06*, 18 01 03*, 18 01 06*, 18 01 08*, 20 01 13*, 20 01 21*, 20 01 23*, 20 01 26*, 20 01 27*, 20 01 29*, 20 01 31*, 20 01 33*, 20 01 35*, 20 01 37*
               
               
                  ladustamine jäätmete vastuvõtupunktides, mis asuvad sadamaalal, kus ladustamine on seotud jäätmete kogumise või transpordiga
               
               
                  suurim ladustamise maht ühe korraga: 20 m3 laeva kohta
                  ladustamise maksimaalne kestus: 7 päeva
               
               
                   
               
            
                  Lõike 36 punktid 1 ja 3
               
               
                  paagiloputusvedelikud: 13 01 09* – 13 01 13*, 13 02 04* – 13 02 08*, 13 03 06* – 13 03 10*, 13 04 01* – 13 04 03*, 13 07 01* – 13 07 03*, 13 08 01*, 13 08 02*, 13 08 99*, 16 07 08*, 16 07 09*, 16 10 01* ja 16 10 03*
               
               
                  ladustamine jäätmete vastuvõtupunktides, mis asuvad sadamaalal, kus ladustamine on seotud jäätmete kogumise või transpordiga
               
               
                  Mustast ballastist koosnevate paagiloputusvedelike kogus ei ületa 30 % laevade täielikust kandevõimest
                  Õli sisaldavaid jäätmeid sisaldavate paagiloputusvedelike kogus ei ületa 1 % laevade täielikust kandevõimest.
               
               
                   
               
            
                  Lõige 38
               
               
                  jäätmete (sealhulgas elektri- ja elektroonikaseadmete jäätmete ajutine ladustamine kuni nende taaskasutamiseni) katsetamiseks ja analüüsimiseks ettenähtud proovid, mida katsetatakse ja analüüsitakse või kavatsetakse katsetada ja analüüsida
               
               
                  ladustamine kohas, kus jäätmeid katsetatakse ja analüüsitakse või kavatsetakse katsetada ja analüüsida
               
               
                  suurim ladustatav kogus: 10 tonni
               
               
                   
               
            
                  Lõike 39 punkt 1
               
               
                  16 02 09*, 16 02 10*, 16 02 11*, 16 02 12*, 16 02 13*, 16 02 15*, 16 06 01*, 16 06 02*, 16 06 03*, 18 01 03*, 18 01 08*, 18 02 02*, 18 02 07*, 20 01 31*, 20 01 33*, 20 01 35*
               
               
                  hooldekodudest, kodudest või üksikisikute poolt tagastatud süstalde ladustamine apteegis või meditsiini-, hooldus- või veterinaarasutuses või muus volitatud süstlavahetuspunktis
               
               
                  suurim ladustatav maht: 10 m3
                  
                  suurim tagastatav kogus 24 tunni jooksul: 5 kg või 5 l
                  ladustamise maksimaalne kestus: 3 kuud
               
               
                   
               
            
                  Lõike 39 punkt 2
               
               
                  16 02 09*, 16 02 10*, 16 02 11*, 16 02 12*, 16 02 13*, 16 02 15*, 16 06 01*, 16 06 02*, 16 06 03*, 18 01 03*, 18 01 08*, 18 02 02*, 18 02 07*, 20 01 31*, 20 01 33*, 20 01 35
               
               
                  ladustamine meditsiini-, hooldus- või veterinaarasutuses, mille tegevuse käigus on jäätmed tekkinud
               
               
                  suurim ladustamise maht: 10 m3
                  
                  ladustamise maksimaalne kestus: 3 kuud
               
               
                   
               
            
                  Lõike 43 punktid 1 ja 3
               
               
                  gaaslahenduslampide jäätmed, sealhulgas luminestsentslambid (hõlmatud koodiga 20 01 21*)
               
               
                  purustatakse enne kogumist mahu vähendamise eesmärgil
               
               
                  suurim töödeldavate lampide kogus 24-tunnise ajavahemiku vältel: 3 tonni
                  suurim elavhõbedasisaldus heites: 50 μg/m3.
               
               
                  Purustamine toimub mahu vähendamiseks ettenähtud seadeldises enne kogumist.
                  Purustamine viiakse läbi üksnes sel eesmärgil.
               
            
                  Lõike 43 punktid 2 ja 3
               
               
                  gaaslahenduslampide jäätmed, sealhulgas luminestsentslambid (hõlmatud koodiga 20 01 21*)
               
               
                  ladustamine enne purustamist või ladustamine pärast purustamist, kuid enne kogumist
               
               
                  heite elavhõbedasisaldus: ≤ 50 μg/m3
                  
               
               
                  Lampe ladustatakse enne purustamist ilmastikukindla katte all kooskõlas elektri- ja elektroonikaseadmete jäätmete direktiivi 2002/96/EÜ (4) III lisa lõikega 1. Pärast purustamist ladustatakse kindlatesse konteineritesse.
               
            
                  Lõike 45 punkt 1
               
               
                  mootorsõidukite pliiakud, (mis on hõlmatud Euroopa jäätmenimistu kategooriaga 16 06 01*) ning mis ei moodusta osa mootorsõidukist ega asu mootorsõidukis
               
               
                  sortimine
               
               
                  suurim kogus: 20 tonni 7 päeva kohta
               
               
                  Ladustuskoha aluspind on kaetud mitteläbilaskva kattega; ladustuskohal on suletud äravoolusüsteem.
                  Asjaomast tootmiskohta ja seadmeid hoitakse mõistlikus töökorras.
               
            
                  Lõike 45 punkt 2
               
               
                  mootorsõidukite pliiakud, (mis on hõlmatud Euroopa jäätmenimistu kategooriaga 16 06 01*) ning mis ei moodusta osa mootorsõidukist ega asu mootorsõidukis
               
               
                  jäätmeid ladustatakse kindlas kohas, mis on kavandatud või kohandatud vanametalli taaskasutusse võtmiseks või mootorsõidukite jäätmete eraldamiseks
               
               
                  suurim ladustatav kogus: 40 tonni
                  ladustamise maksimaalne kestus: 12 kuud
                  kuhja või virna kõrgus: kuni 5 meetrit
               
               
                  Vajaduse korral asuvad konteinerid jäätmetega mitteläbilaskval pinnakattel, ladustamiskoht on varustatud suletud äravoolusüsteemiga.
               
            
                  Lõike 47 punkt 2
               
               
                  16 02 11* ja 20 01 23*
               
               
                  käitlemine (parandamine ja/või taastamine) ja samaaegne ladustamine
               
               
                  suurim ladustatav kogus (kas parandamist või taastamist ootav või pärast sellist käitlemist ladustatud): 80 m3
                  
                  piirangud käitlemisele: 5 tonni päevas
                  ladustamise maksimaalne kestus: 12 kuud
               
               
                  Käitlemine toimub kindlas kohas; peamine eesmärk on võtta elektri- ja elektroonikaseadmete jäätmed taas kasutusse nende esialgsel otstarbel.
                  Jäätmeid ladustatakse nii, et neid saaks keskkonna säästmiseks võtta uuesti kasutusse või ringlusse.
                  Käitlemisel kasutatakse parimaid olemasolevaid käitlemis-, taaskasutusse ja ringlusse võtmise tehnikaid.
                  Jäätmeid ladustatakse viisil, millega hoitakse ära klorofluorosüsivesinike ning halogeenitud klorofluoro- ja fluorosüsivesinike vabanemine.
               
            
                  16 02 13* ja 20 01 35*
               
               
                  käitlemine (parandamine ja/või taastamine) ja samaaegne ladustamine
               
               
                  suurim ladustatav kogus (kas parandamist või taastamist ootav või pärast sellist käitlemist ladustatud): 80 m3
                  
                  piirangud käitlemisele: 5 tonni päevas;
                  ladustamise maksimaalne kestus: 12 kuud
               
               
                  Käitlemine toimub kindlas kohas; peamine eesmärk on võtta elektri- ja elektroonikaseadmete jäätmed taas kasutusse nende esialgsel otstarbel.
                  Jäätmeid ladustatakse nii, et neid saaks keskkonna säästmiseks võtta uuesti kasutusse või ringlusse.
                  Käitlemisel kasutatakse parimaid olemasolevaid käitlemis-, taaskasutusse ja ringlusse võtmise tehnikaid.
               
            
                  Lõike 48 punkt 2
               
               
                  16 02 11*, 20 01 23*
               
               
                  ladustamine
               
               
                  piirangud ladustamisele: 80 m3
                  
                  ladustamise maksimaalne kestus: 3 kuud. virna üldkõrgus ei ületa 2 ühikut või 3,5 m, olenevalt sellest, kumb on madalam
               
               
                  Jäätmeid ladustatakse kindlas hoidlas mitteläbilaskval pinnal ja viisil, millega hoitakse ära klorofluorosüsivesinike ning halogeenitud klorofluoro- ja fluorosüsivesinike vabanemine.
                  Jäätmeid ladustatakse nii, et neid saaks keskkonna säästmiseks võtta uuesti kasutusse või ringlusse.
                  Elektri- ja elektroonikaseadmete jäätmete ladustamiskohal peab olema ilmastikukindel kate.
               
            
                  16 02 13* ja 20 01 35*
               
               
                  ladustamine
               
               
                  piirang ladustamisele: 80 m3
                  ladustamise maksimaalne kestus: 3 kuud
               
               
                  Elektri- ja elektroonikaseadmete jäätmeid ladustatakse kindlas hoidlas mitteläbilaskval pinnal. Elektri- ja elektroonikaseadmete jäätmete ladustamiskohal peab olema ilmastikukindel kate.
                  Jäätmeid ladustatakse nii, et neid saaks keskkonna säästmiseks võtta uuesti kasutusse või ringlusse.
               
            
                  20 01 21*
               
               
                  ladustamine
               
               
                  suurim kogus: 50 m3
                  
                  maksimaalne ladustamise kestus: 3 kuud
               
               
                  Jäätmeid ladustatakse kindlas kohas nii, et klaas ei puruneks.
                  Jäätmeid ladustatakse nii, et neid saaks keskkonna säästmiseks võtta uuesti kasutusse või ringlusse.
               
            
         
      3.   Elektri- ja elektroonikaseadmete jäätmetega seotud toimingute suhtes kavandatavad vabastused, mis tuleb lisada jäätmekäitluse litsentseerimise 2003. aasta eeskirjade 2. nimistule (Põhja-Iirimaa)
      
                  Säte
               
               
                  Jäätmete liik koos koodiga
               
               
                  Tegevuse liik (5)
                  
               
               
                  Piirväärtused
               
               
                  Muud nõuded (loetelu ei ole välistav)
               
            
                  Lõige 49
               
               
                  16 02 11*, 20 01 23*
               
               
                  käitlemine (parandamine ja/või taastamine), mis ei hõlma degaseerimist ega osoonikihti kahandava aine püüdmist, ning ladustamine kohas, kus käideldakse elektri- ja elektroonikaseadmeid nende parandamiseks või taastamiseks või mõlemal eesmärgil
               
               
                  piirangud ladustamisele: 80 m3
                  
                  piirangud käitlemisele: 5 tonni päevas
                  ladustamise maksimaalne kestus: 12 kuud
               
               
                  Jäätmeid ladustatakse viisil, millega hoitakse ära klorofluorosüsivesinike ning halogeenitud klorofluoro- ja fluorosüsivesinike vabanemine.
               
            
                  16 02 13*, 20 01 35*
               
               
                  käitlemine (parandamine ja/või taastamine), mis ei hõlma degaseerimist ega osoonikihti kahandava aine püüdmist, ning ladustamine kohas, kus käideldakse elektri- ja elektroonikaseadmeid nende parandamiseks või taastamiseks või mõlemal eesmärgil
               
               
                  piirangud ladustamisele: 80 m3
                  
                  piirangud käitlemisele: 5 tonni päevas
                  ladustamise maksimaalne kestus: 12 kuud
               
               
                   
               
            
                  Lõige 50
               
               
                  16 02 11*, 20 01 23*
               
               
                  ladustamine
               
               
                  piirangud ladustamisele: 80 m3
                  
                  ladustamise maksimaalne kestus: 3 kuud
               
               
                  Ladustada tuleb mitteläbilaskvale pinnale.
                  Ladustamiskohal peab olema ilmastikukindel kate.
                  Neid jäätmeid tuleks ladustada viisil, millega hoitakse ära klorofluorosüsivesinike ning halogeenitud klorofluoro- ja fluorosüsivesinike vabanemine; ühikute arv virnas ei tohi ületada kahte; virna üldkõrgus ei tohi ületada 3,5 meetrit.
               
            
                  16 02 13*, 20 01 35*
               
               
                  ladustamine
               
               
                  piirangud ladustamisele: 80 m3
                  
                  ladustamise maksimaalne kestus: 3 kuud
               
               
                  Ladustada tuleb mitteläbilaskvale pinnale.
                  Ladustamiskohal peab olema ilmastikukindel kate.
               
            
                  20 01 21*
               
               
                  ladustamine
               
               
                  piirangud ladustamisele: 50 m3
                  
                  ladustamise maksimaalne kestus: 3 kuud
               
               
                  Ladustada tuleb sobivatesse kindlatesse konteineritesse.
                  Ladustamiskohal peab olema ilmastikukindel kate.
                  Seda liiki jäätmeid tuleb ladustada nii, et klaas ei puruneks.
               
            
                  Lõige 51
               
               
                  20 01 21*
               
               
                  purustatakse enne kogumist mahu vähendamise eesmärgil
               
               
                  töödeldavate lampide üldkogus 24 tunni jooksul: kuni 3 tonni heite elavhõbedasisaldus: ≤ 50 μg/m3
                  
               
               
                  Purustamine toimub mahu vähendamiseks ettenähtud seadeldises enne kogumist.
                  Purustamine viiakse läbi ainult sel eesmärgil.
                  Lampe ladustatakse ilmastikukindla katte all.
                  Pärast purustamist ladustatakse lambid kindlates konteinerites.
               
            
         (1)  Käesolevas lisas loetletud tegevusi viiakse läbi taaskasutamise eesmärgil.
      
         (2)  Käesolevas lisas kasutatav kuuekohaline kood tärniga viitab komisjoni otsuses 2000/532/EÜ kehtestatud loendile.
      
         (3)  ELT L 37, 13.2.2003, lk 24.
      
         (4)  ELT L 37, 13.2.2003, lk 24.
      
         (5)  Käesolevas lisas loetletud tegevusi viiakse läbi taaskasutusse võtmise eesmärgil.